Luuseri käitumine pendeldab alatuse ja armastusväärsuse vahel. Tsükkel algab sellega, et ta on teie vastu tahtlikult alatu ja hoolimatu. Ta ründab  teid verbaalselt, sõimab, neab ja ähvardab teid. Siis aga on ta äkki järgmisel päeval armastusväärne, teile saavad osaks kõik need väikesed tähele­panu­avaldused, mida te kogesite teie esimestel kohtumistel. Te jätkate suhet, lootes iga kord, et see tsükkel oli viimane. Alatuolemise faasi üks eesmärke on, et luuser saaks öelda teie ja teie lähedaste kohta eriti inetuid asju ja sellega teie enesehinnangut ja enesekindlust veelgi allapoole tõmmata. Hiljem luuser sageli vabandab, kuid kahju, mida ta oma  alatusega teie enesehinnangule teeb, on juba tehtud - täpselt nii nagu plaanitud.